**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Metskorralduse alused** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Koolitusele on oodatud metsandusliku haridusega täiskasvanud, kelle oskused ja teadmised vajavad kaasajastamist ning kes soovivad sooritada kvalifikatsiooni tõstmiseks metsakorraldaja eksamit Keskkonnaagentuuris.  Oodatud on näiteks metsaühistute liikmed, erametsaomanikud ja muud valdkonnas töötavad spetsialistid, kes soovivad tõsta konkurentsivõimet metsanduslike ametite tööturul.  **Grupi suurus: 10 inimest**  **Õppe alustamise nõuded:**  Kursusel osalemiseks vajalik kesktasemel arvutikasutamise ning tabelarvutuse (MS Excel) kasutamise oskus. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Õppija:   1. On kursis kehtivate õigusaktidega metsakorralduse valdkonnas; 2. Koostab metsade takseerkirjeldusi lubatud vigade piires; 3. Selgitab metsakorraldaja eksami sisu ja koostab eksami kirjanduse loetelu põhjal õppematerjali iseseisvaks õppimiseks; 4. Kasutab enda töös vajalikke digitaalseid abivahendeid ja mõõteseadmeid; |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Kutsestandard Metsatehnik, tase 4 (B.2.2 Metsakorraldus, tegevusnäitajad 1 ja 2) |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Koolituse eesmärgiks on tõsta metsade hindamise ning korraldusega seotud täiskasvanute teadlikust nii metsade inventeerimise kui ka metsakorraldaja eksami osas, lisaks eksamiks ettevalmistumisele lisandub juurde metsahaldustarkvarade kasutusoskuste arendamine tasemele, mis võimaldab töötada metsakorraldajana.  OSKA raporti kohaselt jääb metsanduse keskastme spetsialistidel puudu üldistest metsanduslikest teadmistest ja puistu arengu erinevate alternatiivide arvestamises oskustest erinevate majandamisvõtete korral. Üheks oluliseks metsade majandamise alustalaks on korrektne ja asjakohane metsakorraldus, mille alusel koostatakse metsa majandamiseks pikaajaline kava. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **48** |
| Kontaktõppe maht akadeemilistes tundides: | **48** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **20** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **28** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  **Auditoorne õpe:**  Sissejuhatus metsakorraldusse;  Erialane terminoloogia ja õigusaktid;  Metsakorraldaja eksami tutvustamine;  Metsanduslik riist- ja tarkvara ( praktiline õpe arvutiklassis, looduses)  **Praktiline õpe ( metsas):**  Mõõtmisseadmete kasutamine praktikas, harjutused;  Eraldise takseerkirjelduse koostamine;  Metsandusliku tarkvara kasutamine.  **Õppekeskkonna kirjeldus:**  Kaasaegne esitlustehnikaga arvutiklass, arvuti igale osalejale. Praktiline õpe toimub metsas erinevates puistutes. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Osaletud on vähemalt 70% ulatuses tundides.  Hinnatakse eraldise takseerkirjelduse koostamise täpsust vastavalt metsa korraldamise juhendile;  Hindamine on mitteeristav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Tenek Mäekivi -** litsentseeritud metsakorraldaja, pikaaegse kogemusega praktik erinevates metsahalduse ettevõtetes ning Luua MK metsakasvatuse õpetaja |

**Õppekava koostajad:**   
Kairit Reiman, koolituskeskuse juht

kairit.reiman@luua.ee

Tenek Mäekivi, Luua Metsanduskooli metsakasvatuse õpetaja, koolitaja

tenek.maekivi@luua.ee